Document ID: /roh_data/filtered/fineweb-2-filterrobots_roh.jsonl.gz/33005

Resultat dal Grischun
Ils Grischuns han era ditg na a la taglia d’ina famiglia. 38’970 vuschs (78,2%) dal Grischun ha ditg na e 10’877 gea.
Ferm franc svizzer la culpa
In sentiment da malsegirtad en la populaziun haja manà al na a l’iniziativa da la taglia da famiglia. Cunzunt il ferm franc svizzer saja il motiv, quai tenor la Cussegliera naziunala da la PCD Lucrezia Meier-Schatz. Malgrà il naufragi sa mussa la Cusseglier naziunala cuntenta cun la mobilisaziun sur la basa ora da la PCD. «Nus avain survegnì dapli vuschs che quai che la fermezza actuala da la partida implementescha».
Tge che l’iniziativa ha previs
L'iniziativa dal pievel «Sustegnair las famiglias! Nagina taglia sin supplements per uffants e sin supplements da scolaziun» vul distgargiar supplementarmain las famiglias da la taglia.